Αγαπητός Αμπελάς

Ο **Αγαπητός Αμπελάς** (γεννημένος στις 8 Μαρτίου 1975, στην Ρόδο) είναι Έλληνας βετεράνος ποδοσφαιριστής, και νυν τεχνικός διευθυντής και προπονητής ποδοσφαίρου. Κατά τη διάρκεια της ποδοσφαιρικής του καριέρας αγωνίστηκε κυρίως ως αριστερός πλάγιος αμυντικός. Ο Αγαπητός Αμπελάς είναι κάτοχος διπλώματος UEFA B και κάτοχος διπλώματος COERVER LEVEL 2.

## Ποδοσφαρική καριέρα
Ο Αμπελάς, ξεκίνησε την καριέρα του από τη γενέτειρά του, την Ρόδο, αγωνιζόμενος στα ερασιτεχνικά τμήματα του τοπικού Διαγόρα Ρόδου.  Τη σεζόν 1992-93 κατέγραψε συμμετοχές με τα χρώματα της πρώτης ομάδας του Διαγόρα στο πρωτάθλημα της Γ’ Εθνικής. Το 1994 ο Διαγόρας συγχωνεύτηκε με τον Α.Σ. Ρόδος και δημιούργησαν την «Ένωση Ρόδου – Διαγόρα», με τα χώματα της οποίας συνέχισε να αγωνίζεται ο Αμπελάς.

Τον Ιούλιο του 1996 μεταπήδησε στην Προοδευτική όπου παρέμεινε για τρία χρόνια, αγωνιζόμενος τη σεζόν 1996-97 στο πρωτάθλημα της Β’ Εθνικής και τις σεζόν 1997-98 και 1998-99 στο πρωτάθλημα της Α’ Εθνικής. Πραγματοποίησε το ντεμπούτο του στην Α' Εθνική στις 28 Σεπτεμβρίου 1997 στον αγώνα Ξάνθη - Προοδευτική 4-0  και στην πρώτη του χρονιά στη μεγάλη κατηγορία αγωνίστηκε ως αλλαγή στα 12 από τα 13 παιχνίδια.

Τη σεζόν 1999-2000 αγωνίστηκε στην Καβάλα και τον Ιανουάριο του 2001 μεταγράφηκε στον Πανιώνιο. Μετά από ενάμισι χρόνο ο Αμπελάς έλυσε κοινή συναινέσει τη συνεργασία με τους Νεοσμυρνιώτες  για να συνεχίσει στην Παναχαϊκή.

Το μεγάλο άλμα της καριέρας του πραγματοποιήθηκε το Δεκέμβρη του 2002, όταν και μεταγράφηκε στον Άρη Θεσσαλονίκης, όπου και παρέμεινε για 3 1/2 χρόνια. Πραγματοποίησε το ντεμπούτο με τους «κίτρινους» στις 15 Φεβρουαρίου 2003, στον αγώνα Γιάννενα- Άρης 0-1.  
Παρέμεινε στην ομάδα ακόμη κι όταν αυτή υποβιβάστηκε και αγωνίστηκε στη Β’ Εθνική την περίοδο 2005-06.
Με τον Άρη πραγματοποίησε και το ντεμπούτο του στις ευρωπαϊκές διοργανώσεις στον ισόπαλο (με 1-1) εκτός έδρας αγώνα με την Μολδαβική Ζίμπρου. .
Κατά τη θητεία του με τους «κίτρινους» είχε συνολικά 82 συμμετοχές (41 στο Πρωτάθλημα Ά Εθνικής, 23 στη Β’ Εθνική, 14 για το Κύπελλο Ελλάδας) και 4 για το Κύπελλο ΟΥΕΦΑ). 

Το Γενάρη του 2007 επέστρεψε στο Διαγόρα, την ομάδα που τον ανέδειξε ποδοσφαιρικά.  Κατέγραψε 15 συμμετοχές και 4 τέρματα, αγωνιζόμενος στο δεύτερο μισό της σεζόν 2006-07 στο πρωτάθλημα της Γ’ Εθνικής.

Στις 14 Ιουλίου του 2007 έλυσε το συμβόλαιο του με τον Διαγόρα και υπέγραψε στη Ρόδο  με τη φανέλα της Ρόδου κατέγραψε 19 συνολικά συμμετοχές (16 στη Γ’ Εθνική και 1 στο Κύπελλο Ελλάδας).

## Εθνικές Ομάδες
Ο Αμπελάς διετέλεσε διεθνής με τις εθνικές ομάδες Παίδων, Νέων και Ελπίδων. Με την πρώτη κατέκτησε την 3η θέση στο ευρωπαϊκό 1991 στην Ελβετία. 

## Προπονητική καριέρα
Μετά το τέλος της ποδοσφαιρικής του πορείας ακολούθησε την καριέρα του διευθυντή ποδοσφαιρικού τμήματος (team manager) στην ΠΑΕ ΑΡΗΣ (2009-2012). 

Το καλοκαίρι του 2018, επέστρεψε στη Ρόδο και στον **Αστέρα Παστίδας** αναλαμβάνοντας τεχνικός διευθυντής και υπεύθυνος Ακαδημιών.

Το Νοέμβριο του 2019, ο Αμπελάς κάθισε στον πάγκο του Ιάλυσου Ρόδου ως υπηρεσιακός προπονητής στον αγώνα κόντρα στην Τριγλία.  και συνέχισε ως βοηθός προπονητή αρχικά δίπλα στο Marcello Troisi και μετά στον Βαγγέλη Χοσάδα. Στις 22 Ιανουαρίου 2020 ο Αμπελάς αποχώρησε από το προπονητικό τιμ του Ιάλυσου. 

Τη σεζόν 2023-24 ξεκίνησε ως προπονητής της ομάδας Κ-14  του Διαγόρα Ρόδου.  αλλά μετά την ολοκλήρωση της συνεργασίας του  εργάστηκε ως πρώτος προπονητής στο ερασιτεχνικό σωματείο του **Ηρακλή Μαριτσών**.

## Προσωπική ζωή
Ο Αμπελάς είναι επίσημο μέλος του Α.Σ. Άρης Θεσσαλονίκης  ενώ και ο γιός του, Γιάννης Αμπελάς, αγωνίζεται στην Κ-15 του Άρη. 
## Παραπομπές

## Εξωτερικοί σύνδεσμοι
* Προφίλ του Α. Αμπελά στο transfermarkt.com
* Προφίλ του Α. Αμπελά weltfussball.de

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Διαγόρα Ρόδου
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Σ. Ρόδου
Κατηγορία:Έλληνες προπονητές ποδοσφαίρου